
Esselamu alejkum, nakon koliko vremena, kad izadje Sunce, se klanja duha ***[namaz](https://pitajucene.com/search/Namaz/questions/ "Pretraži pitanja o namazu")***? Nailazio sam na razne odgovore od 15min, pa do sat vermena po izlasku Sunca. Neka vas Allah nagradi najljepsom nagradom!


* 
* 
* 
* 
* 
* 
* 

 
Duha namaz

Allahove blagodati prema ljudima su mnogobrojne i kada bi ih željeli nabrojati ne bi to mogli učiniti. Naravno, obaveza vjernika je da na njima zahvaljuje. S obzirom da ih je mnogo i kada bi na svakoj blagodati pojedinačno zahvaljivali za to bi nam bilo potrebno mnogo vremena.


Jedna od tih blagodati su zglobovi u tijelu čovjeka bez kojih bi pokretljivost tijela bila gotovo nemoguća. Zahvalnost na toj blagodati nije teška i ona biva klanjanjem dva rekata duha-namaza.


***[Ebu Zerr](https://pitajucene.com/search/Ebu+Zerr/answers/ "Pretraži odgovore sa Ebu Zerr")***, radijallahu anhu, prenosi od Poslanika, sallallahu alejhi ve sellem, da je rekao: «Za svaki dan na svaki zglob u svome tijelu čovjek je dužan da udijeli sadaku, reći: subhanallah, elhamdulillah, Allahu ekber, la ilahe illellah, su sadaka, narediti dobro i odvratiti od zla je sadaka, a zamjena za sve to su dva rekata duha-namaza.» (Muslim)


Duha-namaz se klanja nakon što sunce izađe i bude na visini jednog koplja, oko 15 minuta nakon izlaska, pa sve do pred ***[podne](https://pitajucene.com/search/Podne/questions/ "Pretraži pitanja o Podne namazu")***. Može se klanjati od dva do osam rekata.


Na pitanje odgovorio Prof. ***[Jasmin Djanan](https://pitajucene.com/search/Jasmin+Djanan/answers/ "Pretraži odgovore od prof. Jasmin Đanan")***


Preuzeto sa stranice <http://www.n-um.com>


